Malema: ‘Mandela se ANC is saam hom dood’Malema spreek die skare toe. Foto: @EconFreedomZA/Twitter “Nelson Mandela se ANC, die regte een, is saam met hom begrawe. Nou is dit net Zuma se African National Criminals,” het Malema aan ŉ skare in Kliptown, Soweto gesê. “Mandela slaap saam met die regte ANC. Mag sy siel in vrede rus.” Malema sê die EFF het Kliptown gekies vir sy verkiesingsveldtog aangesien dit is waar die stryd vir vryheid plaasgevind het. “Laat die stryd vir ekonomiese vryheid ook hier begin.” Hy het ŉ beroep op EFF-ondersteuners gedoen om nie in opstand teen die ANC te kom nie maar eerder vir hulle te bid. “Die mense is siek, hulle het gebede nodig.”